CELEX: 32005R0642
Language: bg
Date: 2005-04-27 00:00:00
Title: Регламент (ЕО) № 642/2005 на Комисията от 27 април 2005 година за налагане на изисквания за извършване на изпитвания и представяне на информация към вносителите или производителите на определени приоритетни вещества съгласно Регламент (ЕИО) № 793/93 на Комисията за оценка и контрол на рисковете от съществуващите веществаТекст от значение за ЕИП.

Важна правна забележка

|

32005R0642

Официален вестник n° L 107 , 28/04/2005 стр. 0014 - 0016

		20050427Регламент (ЕО) № 642/2005 на Комисиятаот 27 април 2005 годиназа налагане на изисквания за извършване на изпитвания и представяне на информация към вносителите или производителите на определени приоритетни вещества съгласно Регламент (ЕИО) № 793/93 на Комисията за оценка и контрол на рисковете от съществуващите вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 793/93 на Съвета от 23 март 1993 г. за оценка и контрол на рисковете от съществуващите вещества [1], и по-специално член 10, параграф 2 от него,като има предвид, че:(1) Определените от държавите-членки докладчици съгласно член 10, параграф 1 от Регламент (ЕИО) № 793/93 са извършили оценка на информацията, представена от производители и вносители относно определени приоритетни вещества. След консултация с тези производители и вносители докладчиците са установили, че е необходимо с цел оценка на риска да се изисква от съответните производители и вносители да представят допълнителна информация и да проведат допълнителни изпитвания.(2) Информацията, която е необходима, за да се направи оценка на въпросните вещества, не е налична от предишни производители или вносители. Производителите и вносителите са проучили, че извършването на изпитвания върху животни не може да бъде заменено с използването на други методи или ограничено.(3) Следователно е целесъобразно да се поиска от производителите и вносителите на приоритетни вещества да представят допълнителна информация и да извършат допълнителни изпитвания на споменатите вещества. Протоколите, представяни от докладчиците до Комисията, следва да се използват при извършването на тези изпитвания.(4) Разпоредбите на настоящия регламент са в съответствие със становището на комитета, създаден съгласно член 15 от Регламент (ЕИО) № 793/93,ПРИЕ НАСТОЯЩИЯ РЕГЛАМЕНТ:Член 1Производителите и вносителите на веществата, изброени в приложението, които са подали информация съгласно изискванията на членове 3, 4, 7 и 9 от Регламент (ЕИО) № 793/93, трябва да предоставят информацията и да извършат изпитванията, посочени в приложението, и трябва да представят резултатите на съответните докладчици.Изпитванията се извършват съгласно протоколите, определени от докладчиците.Резултатите следва да се представят в рамките на определените в приложението срокове.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 27 април 2005 година.За КомисиятаStavros DimasЧлен на Комисията[1] ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20050427ПРИЛОЖЕНИЕ№ | EINECS № | CAS № | Наименование на веществото | Държава-членка, определена за докладчик | Изисквания към изпитвания/информация | Срок за съобщаване на резултатите, считано от влизането в сила на настоящия регламент |1 | 201-245-8 | 80-05-7 | 4,4'-изопропилидендифенол [1] | UK | Дългосрочно проучване за въздействието върху ендокринната система при рибите с изследване на въздействията върху образуването на спермата | 18 месеца |Дългосрочно изследване за токсичност върху съответни видове сладководни охлюви | 18 месеца |Изследване с 4,4'-изопропилидендифенол върху две поколения мишки, съгласно ОИСР 416 (с някои специфични изменения) | 39 месеца |2 | 203-545-4 | 108-05-4 | винилацетат [2] | D | Допълнителни данни за вида на инсталациите за полимеризация и информация за техниките за пречистване на въздуха от изгорели газове за инсталации, които са представителни за данните | 6 месеца |3 | 202-627-7 | 98-01-1 | 2-фуралдехид [3] | NL | Дългосрочно изпитване за токсичност върху риби | 6 месеца |Дългосрочно изпитване за токсичност върху дафнии | 6 месеца |4 | 201-622-7 | 85-68-7 | бензилбутилфталат [1] | N | Данни от всички източници за отделянето на веществото в река Вупер | 12 месеца |Изпитване за фумигация при растенията | 12 месеца |Дългосрочно изследване върху рибите за установяване на въздействията върху размножителната и ендокринната система | 12 месеца |Проучване за контрол на концентрациите във въздуха над територии в близост до обекти за производство на подови настилки и заводи за изработване на изолационни материали (уплътнители) | 12 месеца |5 | 201-329-4 | 81-15-2 | 5-терт-бутил-2,4,6-тринитро-m-ксилен [1] | NL | Симулационно изпитване за биоразграждане с цел определяне на периода на полуразпад в морска среда | 18 месеца |6 | 200-663-8 | 67-66-3 | хлороформ [3] | F | Информация за излагането (експозицията) на околната среда на въздействието на веществото за целите на производството и употребата му | 6 месеца |Две дългосрочни изпитвания за токсичност на организми, съдържащи се в утайки | 6 месеца |Изпитвания за токсичност на микроорганизми: изпитвания за активирани утайки в производствени обектиизпитване за инхибиране при нитрификацияизпитване за инхибиране на метаногенни бактерии | 6 месеца |7 | 202-974-4 | 101-77-9 | 4,4'-метилендианилин [2] | D | Дългосрочно изпитване за токсичност върху организми, съдържащи се в утайки (Chironomus spec.) | 6 месеца |Дългосрочно изпитване за токсичност върху организми, съдържащи се в утайки (Hyalella azteca) | 6 месеца |8 | 231-152-8 215-146-2 | 7440-43-9 1306-19-0 | кадмий [1] кадмиев оксид [1] | B | Изпитвания за екотоксичност на вода с много малка варовитост | 12 месеца |Валидиране на практическата приложимост на концепцията SEM/AVS (бионаличност в определено количество утайка) | 12 месеца |9 | 231-668-3 | 7681-52-9 | натриев хипохлорит [3] | IT | Цялостна оценка на отпадъчните води | 9 месеца |10 | 247-148-4 | 25637-99-4 | хексабромоциклододекан [3] | S | Симулационно изпитване за биоразграждане за определяне на действителни периоди на полуразпад и за идентифициране на метаболити | 8 месеца |11 | 201-236-9 | 79-94-7 | тетрабромобисфенол-А [4] | UK | Изясняване на начина на употреба | 9 месеца |Дългосрочно изпитване за токсичност върху Chironomus riparius в утайки | 9 месеца |Дългосрочно изпитване за токсичност върху Chironomus riparius във вода | 9 месеца |Изследване за токсичност върху двучерупчести мекотели | 9 месеца |Изследване за разграждането до бисфенол-А в утайката | 9 месеца |12 | 287-476-5 | 85535-84-8 | алкани, C10-13, хлорни (SCCPs) [2] | UK | Информация за излагането (експозицията) на околната среда на въздействието на тези вещества с цел определяне на периода на полуразпад в морска среда | 3 месеца |Симулационно изпитване за биоразграждане с цел определяне на периода на полуразпад във водна околна среда | 18 месеца |[1] Вещество, включено в списъка в приложението към Регламент (ЕО) № 143/97 на Комисията (ОВ L 25, 28.1.1997 г., стр. 13; списък с приоритетни вещества № 3).[2] Вещество, включено в списъка в приложението към Регламент (ЕО) № 1179/94 на Комисията (ОВ L 131, 26.5.1994 г., стр. 3; списък с приоритетни вещества № 1).[3] Вещество, включено в списъка в приложението към Регламент (ЕО) № 2268/95 на Комисията (ОВ L 231, 28.9.1995 г., стр. 18; списък с приоритетни вещества № 2).[4] Вещество, включено в списъка в приложението към Регламент (ЕО) № 2364/2000 на Комисията (ОВ L 273, 26.10.2000 г., стр. 5; списък с приоритетни вещества № 4).--------------------------------------------------